## La Conselleria d’Educació guanya el segon premi en els 1EdTech Awards per la seua iniciativa de digitalització de l’avaluació de diagnòstic

*** El premi suposa un nou reconeixement internacional a este projecte de modernització del sistema educatiu valencià que beneficia més de 100.000 estudiants de Primària i Secundària**

La Conselleria d’Educació, Cultura, Universitats i Ocupació ha sigut premiada en els 1EdTech Awards per la seua iniciativa de digitalització de l’avaluació de diagnòstic del sistema educatiu en la Comunitat Valenciana.

Estos premis, també coneguts com a Learnign Impact Awards, reconeixen les innovacions en educació digital que empoderen els estudiants i promouen resultats equitatius a escala global, amb un enfocament en la col·laboració i la reducció de la complexitat.

El premi suposa un nou reconeixement internacional a este projecte, que ha obtingut el segon lloc en els 1EdTech Awards. En esta edició, celebrada el mes de setembre a Països Baixos, han destacat les iniciatives més transformadores en l’àmbit de la tecnologia educativa.

Este guardó premia l’esforç de la Conselleria d’Educació, Cultura, Universitats i Ocupació per modernitzar un procés clau del sistema educatiu valencià que beneficia més de 100.000 estudiants de Primària i Secundària Obligatòria.

La digitalització ha permés millorar l’eficiència, reduir la càrrega de treball del professorat, a més de garantir la fiabilitat de les dades i avançar cap a un model més sostenible i equitatiu.

Este nou premi se suma al reconeixement ja obtingut el mes de juny passat en els e-Assessment Awards 2025, fet que consolida el lideratge de la Comunitat Valenciana en innovació educativa en l’àmbit europeu.

Fecha: 03/10/2025